વર્તમાન વડગામ તાલુકા ના મગરવાડા નુ નામ બોલાય અને તેની સાથે જ ચિત્ત મા એક જ નામનો ઝબકારો થાય તે નામ એટલે યક્ષાધિરાજ દાદા મણિભદ્રવીર. શ્રી મણિભદ્રવીર ના ત્રણ પ્રસિધ્ધ સ્થાનકો પૈકી એક સ્થાન મગરવાડા ગામ માં છે. આ સ્થાનક આજુ બાજુ પંથક ના હજારો લોકો માટે એક માત્ર આશ્રયસ્થાન છે.શ્રધ્ધા અને આસ્થાપૂર્વક દાદા ના શરણે જનાર વ્યક્તિ અનેકવિધ ઉપાધીઓ થી મુકત થાય છે.પ્રવાસન વર્ષ દરમિયાન પર્યટક સ્થળ તરીકે પસંદગી પામેલ શ્રી મગરવાડા તીર્થ નો મહિમા અનેરો છે. શ્રી મણિભદ્રવીર દાદા પોતાના ભાવિક ભક્તો થકી જગ પ્રસિદ્ધ છે. દાદા ની ખ્યાતિ ની સુવાસ અત્ર, તત્ર ,સર્વત્ર –ચોમેર ફેલાયેલી છે.